Robin Eiddior

Actor a chanwr Cymraeg o Ben-y-groes yw Robin Eiddior (ganwyd 1967) neu Robert Eiddior Roberts yn ôl ei enw bedydd. Portreadodd nifer o gymeriadau amrywiol mewn ffilmiau a dramâu ar S4C gan gynnwys y brif ran yn y ffilm Y Weithred, lle bu'n portreadu Owen (Now Gwynys) Williams. Pan yn fachgen ifanc, cafodd gyfle i actio yn y ffilmiau Aderyn Papur (1984) a Stormydd Awst (1988). Gwelwyd ef hefyd yn y cyfresi Traed Mewn Cyffion, Lleifior ac yn fwy diweddar fel "Rhys" yn Rownd a Rownd. 

 Gyrfa 
bawd|Robin Eiddior yn y grŵp Maraca
Wedi'i fagu ym Mhen-y-groes, Gwynedd, mynychodd Robin Ysgol Dyffryn Nantlle. Gadawodd yr ysgol yn 16 oed, a mynd yn syth i actio gyda Chwmni Red Rooster, yn y ffilm Aderyn Papur ym 1984.

Yn y 1980au, Robin oedd prif leisydd y band Cymraeg Maraca, a ryddhaodd 1 sengl, I Uffern ac yn Ôl ac albwm o'r enw Yr Ha' Bach. Ym 1987, canodd y gân 'Aros' yng nghystadleuaeth Cân i Gymru.  Rhwng 1999 a 2002, ef oedd prif leisydd y grŵp Ap Ted a'r Apostolion.

Yn 2018, bu stori yn y papurau newydd ei fod wedi'i ddal yn yfed a gyrru yng Nghaernarfon. Roedd yn byw yn Y Groeslon ar y pryd, ac wedi gyrru ei gar i siop Tesco yng Nghaernarfon, pan nododd staff y siop bod arogl alcohol ar ei wynt.

Mae'n briod â'r actores Buddug Povey.

 Cynyrchiadau 
(detholiad)

 Theatr 
 Golff (1993) Cwmni Theatr Gwynedd

 Tri Chryfion Byd neu Pres Mawr Penna Bach (1998) Cwmni Theatr Gwynedd

 Ffilm, Teledu a Radio 
 Aderyn Papur (1984)
 Cysgodion Gdansk (1987)
 Anest
 Stormydd Awst (1988)
 Yr Alwad (1988)
 Deryn
 Traed Mewn Cyffion (1991)
 Lleifior (1993)
 Sgwâr y Sgorpion (1994)
 Y Weithred (1995)
 Y Mynydd Grug (1997)
 Amdani! (1999-2002)
 Y Stafell Ddirgel (2001)
 Eldra (2002)
 Rownd a Rownd (2004-presennol)

 Cyfeiriadau 

Categori:Actorion o Gymru
Categori:Genedigaethau 1967
Categori:Pobl o Gaernarfon
Categori:Cyn-ddisgyblion Ysgol Dyffryn Nantlle
Categori:Cantorion o Gymru